มาร์เชียล ควง วาร์ดี ติดโผวิ่งไวสุดพรีเมียร์ลีกซีซั่นที่แล้ว
เดอะ ซัน สื่อชื่อดังผู้ดีจัดโผนักเตะวิ่งเร็วสุดในพรีเมียร์ลีกฤดูกาลที่แล้วโดย อองโธนีย์ มาร์เชียล ดาวยิงของ ผีแดง แมนเชสเตอร์ ยูไนเต็ด ควงคู่กับ เจมี วาร์ดี หัวหอกตัวเก่งของ จิ้งจอกสยาม เลสเตอร์ ซิตี้ ติดโผมาอันดับ 1 ร่วมกัน,สำนักข่าวต่างประเทศรายงานวันที่ 1 ส.ค. ว่า เดอะซัน สื่อสัญชาติอังกฤษทำการจัดอันดับ 10 นักเตะที่วิ่งเร็วที่สุดในศึกพรีเมียร์ลีกเมื่อฤดูกาลที่ผ่านมา โดยอันดับ 1 ตกเป็นของ อองโธนีย์ มาร์เชียล เจ้าหนูดาวรุ่งวัย 20 ปีของ ผีแดง แมนเชสเตอร์ ยูไนเต็ด เป็นเจ้าของร่วมกับ เจมี วาร์ดี ดาวยิงสปีดจัดของ จิ้งจอกสยาม เลสเตอร์ ซิตี้ โดยถูกวัดความเร็วที่ 35.44 กิโลเมตรต่อชั่วโมงเท่ากัน,ส่วนอันดับสามตกเป็นของ เจฟฟรีย์ ชลุปป์ เพื่อนร่วมทีมของวาร์ดี ที่มีสปีดความเร็วจัดจ้านโดยถูกวัดสถิติมาที่ 35.26 กิโลเมตร ต่อชั่วโมง ตามมาด้วย ดิวอก โอริกี ดาวยิงของ หงส์แดง ลิเวอร์พูล ที่ถูกวัดความเร็วอยู่ที่ 35.15 กิโลเมตร ต่อชั่วโมงซึ่งเหนือกว่า ไคล วอลเกอร์ แบ็กขวาของ ไก่เดือยทอง ทอตแนม ฮอตสเปอร์ส อันดับ 5 เพียง 0.6 กิโลเมตรเท่านั้น ,ด้านอันดับที่เหลือจากท็อป 10 ที่ เดอะ ซัน จัดโผออกมาประกอบด้วย อันดับ 6 บิลลี โจนส์ ฟูลแบ็กจาก ซันเดอร์แลนด์, อันดับ 7 เฆซุส นาบาส ปีกชาวกระทิงของ แมนฯซิตี้, อันดับ 8 วิคเตอร์ โมเซส ปีกตัวยืมจากเวสต์แฮม ยูไนเต็ด, อันดับ 9 โจชัว คิง ดาวยิงจากบอร์นมัธ และอันดับ 10 คาเมรอน เจอโรม หัวหอกผิวสีจากนอริช ซิตี้,สรุปท็อป 10 นักเตะที่วิ่งเร็วสุดในพรีเมียร์ลีกฤดูกาลที่ผ่านมา,อันดับ 1 : อองโธนีย์ มาร์เชียล (แมนฯยูไนเต็ด) 35.44 กิโลเมตร/ชม.,อันดับ 1 : เจมี วาร์ดี (เลสเตอร์ ซิตี้) 35.44 กิโลเมตร/ชม.,อันดับ 3 : เจฟฟรีย์ ชลุปป์ (เลสเตอร์ ซิตี้) 35.26 กิโลเมตร/ชม.,อันดับ 4 : ดิวอก โอริกี (ลิเวอร์พูล) 35.15 กิโลเมตร/ชม.,อันดับ 5 : ไคล วอลเกอร์ (สเปอร์ส) 35.09 กิโลเมตร/ชม.,อันดับ 6 : บิลลี โจนส์ (ซันเดอร์แลนด์) 35.07 กิโลเมตร/ชม.,อันดับ 7 : เฆซุส นาบาส (แมนฯซิตี้) 35.06 กิโลเมตร/ชม.,อันดับ 8 : วิคเตอร์ โมเซส (เวสต์แฮม) 35 กิโลเมตร/ชม.,อันดับ 9 : โจชัว คิง (บอร์นมัธ) 34.99 กิโลเมตร/ชม.,อันดับ 10 : คาเมรอน เจอโรม (นอริช) 34.97 กิโลเมตร/ชม.
เดอะ ซัน สื่อชื่อดังผู้ดีจัดโผนักเตะวิ่งเร็วสุดในพรีเมียร์ลีกฤดูกาลที่แล้วโดย อองโธนีย์ มาร์เชียล ดาวยิง ผีแดง แมนเชสเตอร์ ยูไนเต็ด ควง เจมี วาร์ดี หัวหอกตัวเก่งของ จิ้งจอกสยาม เลสเตอร์ ซิตี้ ติดโผมาอันดับ 1 ร่วมกัน
พรีเมียร์ลีก,อองโธนีย์ มาร์เชียล,เจมี วาร์ดี,ข่าวกีฬา,ข่าว,ไทยรัฐออนไลน์